text: ज़िंटा ने दो तेलगू फ़िल्मों, "प्रेमंते इदेरा" (१९९८), वेंकटेश के साथ; और "राजा कुमरुदु" (१९९९) महेश बाबु के साथ, कार्य किया। उन्होंने "संघर्ष" में अक्षय कुमार के साथ मुख्य किरदार अदा किया। यह फ़िल्म "द साइलेंस ऑफ़ द लैम्ब्स" (१९९१) पर आधारित थी व इसका निर्देशन तनूजा चंद्रा द्वारा व लेखन महेश भट्ट द्वारा किया गया था। ज़िंटा ने इसमें सीबीआई अफसर रीत ओबेरॉय की भूमिका निभाई जो एक हत्यारे से प्यार कर बैठती है। यह फ़िल्म बॉक्स-ऑफिस पर अच्छा प्रदर्शन करने में असफल रही परन्तु जिंटा के अभिनय को समीक्षकों ने काफ़ी सराहा.